ꦭꦏ꧀ꦱ

꧋ꦭꦏ꧀ꦱꦪꦲꦶꦏꦸꦥꦔꦤꦤ꧀ꦗꦶꦤꦶꦱ꧀ꦩꦶꦏꦁꦢꦶꦧꦸꦩ꧀ꦧꦺꦴꦤꦶꦔꦔꦺꦴꦏꦧꦸꦢꦪꦤ꧀ꦥꦼꦫꦤꦏꦤ꧀‌꧈ꦏꦁꦢꦶꦒꦧꦸꦁꦏꦫꦺꦴꦲꦸꦤ꧀ꦱꦸꦂꦠꦶꦪꦺꦴꦁꦲꦺꦴꦮꦭꦤ꧀ꦩꦭꦪꦸ꧉ꦭꦏ꧀ꦱꦢꦸꦮꦺꦱꦥꦺꦫꦔꦤ꧀ꦗꦶꦤꦶꦱ꧀ꦭꦏ꧀ꦱ꧈ꦭꦤ꧀ꦏꦁꦥꦭꦶꦁꦩꦶꦱꦸꦮꦸꦂꦪꦲꦶꦏꦸꦗꦶꦤꦶꦱ꧀ꦭꦏ꧀ꦱꦥꦼꦤꦁ꧈ꦮꦸꦗꦸꦢ꧀ꦩꦶꦤꦺꦧꦸꦤ꧀ꦢꦼꦂꦥꦸꦠꦶꦃꦭꦤ꧀ꦏꦤ꧀ꦝꦼꦭ꧀ꦱꦶꦛꦶꦏ꧀꧈ꦲꦶꦁꦆꦤ꧀ꦝꦺꦴꦤꦺꦱꦶꦪꦲꦸꦒꦲꦤꦱꦥꦺꦫꦔꦤ꧀ꦗꦶꦤꦶꦱ꧀ꦭꦏ꧀ꦱꦏꦪꦠꦭꦏ꧀ꦱꦧꦺꦴꦒꦺꦴꦂꦭꦤ꧀ꦭꦏ꧀ꦱꦧꦠꦮꦶ꧉ꦗꦼꦤꦼꦁꦭꦏ꧀ꦱꦏꦗꦸꦥꦸꦏ꧀ꦱꦏꦧꦱꦱꦤ꧀ꦱ꧀ꦏꦺꦂꦠꦏꦁꦢꦸꦮꦺꦠꦼꦒꦱ꧀ꦲꦏꦺꦃ꧈ꦤꦸꦢꦸꦲꦏꦺꦪꦺꦤ꧀ꦩꦶꦭꦏ꧀ꦱꦏꦒꦮꦺꦱꦏꦥꦶꦫꦁꦥꦶꦫꦁꦧꦸꦩ꧀ꦧꦸ꧉

ꦗꦶꦤꦶꦱ꧀ꦗꦶꦤꦶꦱ꧀ꦭꦏ꧀ꦱ
꧋ꦭꦸꦩꦿꦲꦺꦲꦤ꧇꧓꧇ꦗꦶꦤꦶꦱ꧀ꦭꦏ꧀ꦱꦪꦲꦶꦏꦸꦭꦏ꧀ꦱꦏꦫꦶ꧈ꦭꦏ꧀ꦱꦲꦱꦼꦩ꧀‌꧈ꦭꦤ꧀ꦭꦏ꧀ꦱꦗꦶꦤꦶꦱ꧀ꦭꦶꦪꦤꦺ꧉

ꦭꦏ꧀ꦱꦏꦫꦶ
ꦭꦏ꧀ꦱꦊꦩꦏ꧀‌꧈ꦏꦭꦺꦴꦏꦲꦸꦒꦏꦤ꧀ꦛꦶꦗꦺꦤꦺꦁꦭꦏ꧀ꦱꦚꦺꦴꦚ
ꦭꦏ꧀ꦱꦩ꧀‌꧈ꦲꦱꦭꦺꦱꦏꦠꦼꦉꦁꦒꦤꦸ
ꦭꦏ꧀ꦱꦏꦠꦺꦴꦁꦱꦏꦭꦭꦢꦤ꧀ꦏꦠꦺꦴꦁꦲꦶꦁꦱꦶꦔꦥꦸꦫ

ꦭꦏ꧀ꦱꦲꦱꦼꦩ꧀
ꦭꦏ꧀ꦱꦥꦸꦭꦻꦴꦥꦶꦤꦁ꧈ꦲꦸꦒꦏꦭꦺꦴꦏꦩꦶꦤꦁꦏꦲꦱꦼꦩ꧀ꦭꦏ꧀ꦱ
ꦭꦏ꧀ꦱꦗꦺꦴꦲꦺꦴꦂ꧈ꦲꦱꦭꦺꦱꦏꦥꦿꦗꦗꦺꦴꦲꦺꦴꦂ
ꦭꦏ꧀ꦱꦆꦥꦺꦴꦃ꧈ꦲꦱꦭꦺꦱꦏꦆꦥꦺꦴꦃ꧈ꦩꦭꦻꦱꦶꦪ꧈ꦩꦺꦩ꧀ꦥꦼꦂꦭꦏ꧀ꦱꦥꦼꦤꦁꦤꦔꦶꦁꦭꦸꦮꦶꦃꦏꦼꦕꦸꦠ꧀
ꦭꦏ꧀ꦱꦏꦸꦮꦭꦏꦁꦱꦂ
ꦭꦏ꧀ꦱꦥꦼꦂꦭꦶꦱ꧀
ꦭꦏ꧀ꦱꦏꦼꦢꦃ
ꦭꦏ꧀ꦱꦏꦼꦭꦤ꧀ꦠꦤ꧀

ꦭꦏ꧀ꦱꦭꦶꦪꦤꦺ
ꦭꦏ꧀ꦱꦱꦼꦫꦮꦏ꧀‌꧈ꦲꦱꦭꦺꦱꦏꦱꦫꦮꦏ꧀ꦲꦶꦁꦥꦸꦭꦺꦴꦏꦭꦶꦩꦤ꧀ꦠꦤ꧀꧈
ꦭꦏ꧀ꦱꦧꦺꦴꦒꦺꦴꦂ꧈ꦲꦱꦭꦺꦱꦏꦧꦺꦴꦒꦺꦴꦂꦭꦤ꧀ꦩꦶꦒꦸꦤꦏꦏꦺꦎꦚ꧀ꦕꦺꦴꦩ꧀
ꦭꦏ꧀ꦱꦧꦠꦮꦶ꧈ꦩꦼꦃꦩꦺꦩ꧀ꦥꦼꦂꦏꦫꦺꦴꦭꦏ꧀ꦱꦧꦺꦴꦒꦺꦴꦂꦤꦔꦶꦁꦢꦸꦢꦸꦃꦭꦏ꧀ꦱꦧꦠꦮꦶꦩꦶꦒꦸꦤꦏꦏꦺꦲꦺꦴꦫꦁꦉꦧꦺꦴꦤ꧀꧈
ꦭꦏ꧀ꦱꦥꦭꦺꦩ꧀ꦧꦁ꧈ꦧꦲꦤꦺꦥꦢꦏꦫꦺꦴꦧꦸꦂꦒꦺꦴ꧈ꦲꦶꦁꦭꦏ꧀ꦱꦮꦸꦗꦸꦢꦺꦏꦪꦩꦶ꧉ꦥꦢꦏꦫꦺꦴꦢꦸꦢꦸꦃꦧꦸꦂꦒꦺꦴ꧈ꦭꦏ꧀ꦱꦲꦸꦒꦢꦶꦥꦔꦤ꧀ꦧꦉꦁꦢꦸꦢꦸꦃꦱꦤ꧀ꦠꦺꦤ꧀꧈ꦤꦔꦶꦁꦏꦁꦩ꧀ꦧꦺꦢꦏꦏꦺꦢꦸꦢꦸꦃꦲꦺꦔꦁꦒꦺꦴꦏꦸꦤꦶꦂꦭꦤ꧀ꦢꦶꦕꦩ꧀ꦥꦸꦂꦏꦫꦺꦴꦧꦸꦩ꧀ꦧꦸꦭꦶꦪꦤꦺ꧉
ꦭꦏ꧀ꦱꦧꦚ꧀ꦗꦂ꧈ꦩꦶꦒꦸꦤꦏꦏꦺꦆꦮꦏ꧀ꦒꦧꦸꦱ꧀ꦩꦶꦤꦁꦏꦱꦭꦃꦱꦶꦗꦶꦧꦲꦤ꧀ꦧꦲꦤꦺ꧉

ꦥꦿꦤꦭꦚ꧀ꦗꦧ
 Delaksa.com 
 Kuching Laksa
 artikel laksa penang 
 artikel laksa sarawak 

Kategori:Mi
Kategori:ꦲꦏ꧀ꦱꦫꦗꦮ